Държавен вестник, бр. 66, 2014 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  66
Служители, освидетелствани с хипертонич­
на болест ІІ стадий при значително повишено 
артериално налягане с малки недостигащи до 
нормата колебания и начални органни пора­
жения, се преценяват като ограничено годни с 
противопоказания: работа, свързана с голямо 
нервно-психическо и физическо обременяване, 
нощен труд, походи, покриване на нормативи за 
физическа подготовка, работа на височина и в 
шумни и горещи помещения.
Други хипертонии
Тук спадат симптоматичните хипертонии. 
Годността по всички графи се определя според 
степента на хипертонията, основното заболяване 
и от развилите се усложнения.
Исхемична болест на сърцето
Тук се включват: остър инфаркт на миокарда, 
други остри и подостри форми на исхемична 
болест на сърцето, стар инфаркт на миокарда, 
ангина пекторис, други форми на хронична 
исхемична болест на сърцето.
За експертното решение е от съществено 
значение не само наличието, но и степента на 
коронарната недостатъчност. 
І ФК по канадската класификация – „Оби­
чайното физическо натоварване, като ходене или 
изкачване на стълби, не води до стенокардия“. 
Стенокарден пристъп се появява при бързо или 
продължително физическо усилие по време на 
работа или спортуване – при големи физически 
натоварвания. 
ІІ ФК по канадската класификация – стено­
кардия при обичайни физически усилия – „Леко 
ограничаване на обичайните дейности“. Анги­
нозна болка се индуцира при бързо ходене или 
изкачване на стълби, изкачване на наклонен 
терен, ходене или изкачване на стълби. Патоло­
гична е работната проба при 75 W/3 мин. 
ІІІ ФК по канадската класификация – „Зна­
чително ограничаване на обичайните физически 
дейности“. Ходене само на 100 – 200 м по равен 
терен с нормална крачка и изкачване на един 
етаж, дори и с бавно темпо, водят до стенокардия. 
Патологична е работната проба при 50W/3 мин.
ІV ФК по канадската класификация – „Не­
възможност за извършване на каквато и да било 
физическа дейност без появата на дискомфорт“. 
Стенокарден синдром може да има и при покой.
Към буква „а“ се отнасят: тежките форми на 
исхемична болест, изразени атеросклеротични 
изменения на кръвоносните съдове на сърцето 
с дълбоки нарушения на функциите, обекти­
визирани посредством функционални методи 
на оценка, а при необходимост и посредством 
инвазивни методи, прекаран инфаркт със силно 
изразени и трайни нарушения на сърдечния ри­
тъм, ИБС с коронарна недостатъчност ІІІ и ІV 
функционален клас, неповлияващи се от лечение, 
прекаран инфаркт със следифарктна аневризма, 
нестабилна стенокардия.	
Към буква „б“ се отнасят умерено изразените 
форми без изразена коронарна недостатъчност.
Служителите, преживели миокарден инфаркт, 
се преценяват индивидуално. Често повтарящи 
се стенокардни кризи, постинфарктна аневризма, 
сърдечна недостатъчност ІІІ – ІV ФК, тежки 
ритъмни и проводни нарушения утежняват 
прогнозата. Ако не се очаква благоприятна ево­
люция и връщане на работа, се взема решение 
за негодност и преди изтичане на максималния 
срок на лечение. Броят на инфарктите не е 
единствен критерий за преценка на годността. 
За тази оценка е от значение локализацията на 
настъпилите усложнения, функционалното със­
тояние на сърцето, обективизирано посредством 
ЕКГ, ехокардиография, велотест, холтер ЕКГ, 
коронарография и др. 
Кандидат-служителите са негодни с изключе­
ние на кандидатстващите като ЛРТП, при които 
се следва индивидуална преценка.
Служителите са годни за работа при условия 
на труд с незначителни физически и психически 
натоварвания. Освобождават се от нощен труд, 
чести командировки, походи, покриване на нор­
мативи за физическа подготовка.
Решенията по годността са дадени в таблицата.
Болести на белодробното кръвообръщение
Тук спадат: остра и хронична белодробно-
сърдечна болест, белодробна емболия (на бело­
дробна артерия и вена), хеморагичен инфаркт, 
аневризма, стриктура и руптура на белодробната 
артерия и др.
Други болести на сърцето 
Към тази рубрика са включени: остър пери­
кардит и други болести на перикарда (хемопе­
рикард, адхезивен и констриктивен перикардит), 
инфекциозен ендокардит и други болести на 
ендокарда (болести на митрална, аортна и три­
куспидална клапа, уточнени като неревматични), 
на пулмонална клапа, остър миокардит, обра­
тимите възпалителни бактериални и вирусни 
заболявания на сърцето.
При органични сърдечни увреди с клапни 
дефекти – придобити или вродени малформации, 
сърдечни вмешателства (без инвазивните диагнос­
тични методи), клапно протезирани с механични 
и биологични протези, инфекциозен ендокардит 
след клапно протезиране, коригирани вродени 
малформации, състояние след аортокоронарен 
байпас, след имплантация на интракоронарен 
стент, РТСА, имплантиране на кардиостимулатор, 
други хирургически интервенции върху сърцето, 
годността се определя от характера на заболява­
нето, функционалния клас след интервенцията, 
от настъпилите усложнения на същата. 
Към буква „а“ се отнасят случаите с тежки 
остатъчни клинични, параклинични и функци­
онални промени в хемодинамиката.
Към буква „б“ се отнасят заболявания с леки 
остатъчни промени в хемодинамиката.
Експертните решения по годността при кан­
дидат-служителите се вземат една година след 
приключило лечение на основание резултатите 
от функционалното изследване.
Годността на служителите с констриктивен 
перикардит, дори и след сполучлива оперативна 
корекция, се преценява индивидуално. 
Кардиомиопатия 
Към тази рубрика се отнасят: първичните кар­
диомиопатии (ендомиокардна фиброза, хипертро­